ข้อบังคับเจ้าพนักงานจราจรในเขตกรุงเทพมหานคร ว่าด้วย แก้ไขเปลี่ยนแปลงการห้ามรถยนต์บรรทุกตั้งแต่ 6 ล้อขึ้นไป เดินบนสะพานข้ามทางแยกถนนประชาชื่น - ถนนรัชดาภิเษก (แยกประชานุกูล) และสะพานข้ามทางแยกถนนกรุงเทพ - นนทบุรี - ถนนรัชดาภิเษก (แยกวงศ์สว่าง)
พ.ศ. 2549

ข้อบังคับเจ้าพนักงานจราจรในเขตกรุงเทพมหานคร
ข้อบังคับเจ้าพนักงานจราจรในเขตกรุงเทพมหานคร
ว่าด้วย
แก้ไขเปลี่ยนแปลงการห้ามรถยนต์บรรทุกตั้งแต่ ๖ ล้อขึ้นไป
เดินบนสะพานข้ามทางแยกถนนประชาชื่น
- ถนนรัชดาภิเษก (แยกประชานุกูล)
และสะพานข้ามทางแยกถนนกรุงเทพ
- นนทบุรี - ถนนรัชดาภิเษก (แยกวงศ์สว่าง)
พ.ศ.
๒๕๔๙
 

ด้วยสะพานข้ามทางแยกประชานุกูล และสะพานข้ามทางแยกวงศ์สว่าง
ปัจจุบันยังมีรถยนต์บรรทุก 6 ล้อ สามารถขึ้นไปเดินบนสะพานได้ ทำให้เกิดปัญหาสภาพการจราจรคับคั่งและเคลื่อนตัวได้ช้า
ประกอบกับสะพานข้ามแยกทั้ง ๒ ดังกล่าว มีอายุการใช้งานมานานแล้ว ซึ่งอาจก่อให้เกิดผลกระทบต่อโครงสร้างของสะพาน
จึงเห็นควรห้ามรถยนต์บางชนิดเดินบนสะพานข้ามแยกดังกล่าว

ฉะนั้น อาศัยอำนาจตามความในมาตรา ๑๓๙ (๑) แห่งพระราชบัญญัติจราจรทางบก
พ.ศ. ๒๕๒๒ และคำสั่งกระทรวงมหาดไทย ที่ ๓๘๗/๒๕๔๑ ลงวันที่ ๑๔ สิงหาคม พ.ศ. ๒๕๔๑ แต่งตั้งผู้บัญชาการตำรวจนครบาล
เป็นเจ้าพนักงานจราจรในเขตกรุงเทพมหานคร จึงได้ออกข้อบังคับไว้ดังต่อไปนี้

๑. ข้อบังคับนี้เรียกว่า ข้อบังคับเจ้าพนักงานจราจรในเขตกรุงเทพมหานคร
ว่าด้วย แก้ไขเปลี่ยนแปลงการห้ามรถยนต์บรรทุกตั้งแต่ ๖ ล้อขึ้นไป เดินบนสะพานข้ามทางแยกถนนประชาชื่น
- ถนนรัชดาภิเษก (แยกประชานุกูล) และสะพานข้ามทางแยกถนนกรุงเทพ - นนทบุรี 
ถนนรัชดาภิเษก (แยกวงศ์สว่าง) พ.ศ. ๒๕๔๙

๒[๑].
ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

๓. ห้ามรถยนต์บรรทุกตั้งแต่ ๖ ล้อขึ้นไป เดินบนสะพานข้ามทางแยกตลอดเวลา
ดังต่อไปนี้
๓.๑ สะพานข้ามทางแยก ถนนประชาชื่น - ถนนรัชดาภิเษก
(แยกประชานุกูล)
๓.๒ สะพานข้ามทางแยก ถนนกรุงเทพ - นนทบุรี - ถนนรัชดาภิเษก
(แยกวงศ์สว่าง)

๔. นับตั้งแต่วันที่ข้อบังคับนี้ใช้บังคับเป็นต้นไป
ให้ยกเลิกระเบียบ ข้อบังคับ หรือประกาศใดที่ขัดหรือแย้งกับข้อบังคับนี้


ประกาศ
ณ วันที่ ๓๑ พฤษภาคม พ.ศ. ๒๕๔๙
พลตำรวจตรี
วัจนนท์ ถิระวัฒน์
รองผู้บัญชาการ
ปฏิบัติราชการแทน
ผู้บัญชาการ
กองบัญชาการตำรวจนครบาล
เจ้าพนักงานจราจรในเขตกรุงเทพมหานคร

































นันทนา/ผู้จัดทำ
๑๖ มิถุนายน ๒๕๔๙

[๑]
ราชกิจจานุเบกษา เล่ม ๑๒๓/ตอนพิเศษ ๖๘ ง/หน้า ๑๓/๘ มิถุนายน ๒๕๔๙